ສັນນິບາດຊາດອາຫຣັບ ຈະເພີ່ມ ຈໍານວນນັກສັງເກດການ ໃນຊີເຣຍ
ສັນນິບາດຊາດອາຫຣັບ ໄດ້ຕົກລົງກັນທີ່ຈະເພີ່ມ ຈໍານວນພວກນັກສັງເກດການ ທີ່ສົ່ງໄປປະຕິບັດການໃນຊີເຣຍນັ້ນ.
ບັນດາລັດຖະມົນຕີການຕ່າງປະເທດຂອງສັນນິບາດຊາດອາຫຣັບ ໄດ້ຮຽກຮ້ອງໃຫ້ຊີເຣຍ ເຄົາລົບນັບຖືຂໍ້ຕົກລົງຂອງຕົນ ທີ່ຈະຢຸດທໍາການໃຊ້ຄວາມຮຸນແຮງຕໍ່ພວກປະທ້ວງນັ້ນ ແລະໄດ້ຕົກລົງທີ່ຈະເພີ່ມຈໍານວນພວກນັກສັງເກດການ ທີ່ໄປສົ່ງການເບິ່ງການຈັດຕັ້ງປະຕິ ບັດຕາມແຜນການຂອງຕົນ ພວກນັກການທູດຂັ້ນສູງສຸດຈາກປະເທດກາຕ້າແລະຈາກປະເທດອາຫຣັບອື່ນໆໄດ້ພົບປະ ກັນໃນວັນອາທິດວານນີ້ທີ່ກຸງໄຄໂຣ ເພື່ອປະເມີນເບິ່ງຄວາມຄືບໜ້າຂອງການປະກອບພາລະ ກິດຂອງພວກນັກສັງເກດການ ທີ່ກໍາລັງປະຕິບັດງານຢູໃນຊີເຣຍ ປະມານ 100 ຄົນນັ້ນ ພວກນັກເຄື່ອນໄຫວຝ່າຍຄ້ານຊີເຣຍແລະບັນດາກຸ່ມປົກປ້ອງສິດທິມະນຸດໄດ້ກ່າວຕໍາໜິ ຕິຕຽນພວກນັກສັງເກດການວ່າ ການມີໜ້າຂອງ ພວກເຂົາເຈົ້າບໍ່ໄດ້ເຮັດໃຫ້ການປາບ ປາມຂອງພວກກໍາລັງທີ່ຈົງຮັກພັກດີຕໍ່ປະທານາທິບໍດີ Bashar al-Assad ແຫ່ງຊີເຣຍ ຕໍ່ພວກປະທ້ວງ ຜ່ອນຄາຍລົງເລີຍ ຊຶ່ງພວກຕໍາໜິຕິຕຽນບາງຄົນໄດ້ຮຽກຮ້ອງໃຫ້ສັນນິ ບາດຊາດອາຫຣັບຖອນ ພວກນັກສັງເກດການອອກໄປ ແຕ່ສັນນິບາດຊາດອາຫຣັບກ່າວ ວ່າພາລະກິດດັ່ງກ່າວຈະດໍາເນີນສືບຕໍ່ໄປ ຫົວໜ້າທີມສັງເກດການ ນາຍພົນ Mohamed Ahmed Mustafa al-Dabi ຈາກຊູແດນ ໄດ້ນໍາສະເໜີລາຍງານຂັ້ນຕົ້ນກ່ຽວກັບການ ປະກອບພາລະກິດຂອງທີມງານໃນວັນອາທິດວານນີ້ ແລະຈະນໍາສະເໜີລາຍງານໂດຍ ເຕັມໃນວັນທີ 19 ມັງກອນນີ້ ພວກຄັດຄ້ານປະທານາທິບໍດີ Assad ຈໍານວນຫລາຍກວ່າ 50 ຄົນພາກັນໂຮມຊຸມນຸມ ຢູ່ຂ້າງນອກໂຮງແຮມໃນກຸງໄຄໂຣ ບ່ອນທີ່ພວກລັດຖະມົນຕີການຕ່າງປະເທດຂອງສັນນິ ບາດຊາດອາຫຣັບພົບປະກັນ ແລະພາກັນຮ້ອງຄໍາຂວັນຕ່າງໆຕໍ່ຕ້ານທ່ານ Assad ພວກຕໍ່ຕ້ານ ຮຽກຮ້ອງໃຫ້ຢຸດຕິການປົກຄອງແບບຜະເດັດການມາເປັນເວລາ 11 ປີ ຂອງທ່ານ Assad ນັ້ນ